Den danske badmintonspiller Jan Ø. Jørgensen er færdig for denne gang ved Swiss Open i Basel. Torsdag aften tabte den 11.-seedede dansker i 1/8-finalen i to sæt med cifrene 13-21, 17-21 til den fjerdeseedede kineser Chen Jin. Kun i andet sæt var Jan Ø. Jørgensen godt med, men fra stillingen 16-16 begyndte den kinesiske favorit at trække fra igen. Hans-Kristian Vittinghus, der er seedet som nummer 14, overraskede til gengæld og er klar til kvartfinalen. Han vandt relativt let med 21-11, 21-17 over den syvendeseedede vietnameser Tien Minh Nguyen. Damedoublen med Christinna Pedersen og Kamilla Rytter Juhl er også i kvartfinalen, mens mixeddoublen bestående af Christian John Skovgaard og Mads Pieler Kolding samt herredoublen Rasmus Bonde/Anders Kristiansen følger Jan Ø. Jørgensen ud af turneringen

Opsummering:
1/8-finalen blev endestationen for badmintonspilleren Jan Ø. Jørgensen ved Swiss Open.